armvectores/hy_wikipedia_2023 huggingface dataset:
Միլանի կենտրոնական երկաթուղային կայարան

Միլանի կենտրոնական երկաթուղային կայարան (իտալերեն՝ Milano Centrale), Եվրոպայի խոշորագույն երկաթուղային կայարաններից մեկը։ Կայարանը պատրաստված է Ար-դեկո ոճով, թեև ամբողջությամբ այս ոճով չէ։


== Պատմություն ==
Միլանի կենտրոնական կայարանը Եվրոպայի գլխավոր կայարաններից մեկն է։ Կայարանը հանդիսավոր կերպով բացվել է 1931 թվականին և փոխարինել հին կայարանը (1864 թվականին կառուցված), որն արդեն չէր կարողանում հաղթահարել աճող ուղևորահոսքը՝ կապված 1906 թվականին Sempione թունելի բացման հետ։
Կայարանի վերակառուցմումը կատարել է ճարտարապետ Ուլիս Ստաչինին, որը Վաշինգտոնում «Union Station»-ի նմուշ է վերցրել։ Շինարարությունը բավականին դանդաղ էր ընթանում Առաջին համաշխարհային պատերազմից հետո Իտալիայում բռնկված տնտեսական ճգնաժամի պատճառով։ Բենիտո Մուսոլինիի իշխանության գալը արմատապես փոխել է կայարանի տեսքը, նախագիծը, որն ի սկզբանե բավականին պարզ էր, ավելի ու ավելի բարդ և շփոթեցնող դարձավ։ Նոր վարչապետի պլանների մեջ մտնում էր կայարանն այնպես անել, որ նա ներկայացնի ֆաշիստական ռեժիմի ուժն ու հզորությունը։

Հիմնական փոփոխությունը դարձել էր Ալբերտ Ֆավի նախագծով պողպատե գմբեթի կառուցումը։ Գմբեթն ունի 341 մետր երկարություն, իսկ նրա մակերեսը հավասար է 66.5002մ։ Կայարանի ճակատը ունի 200 մետր երկարություն և 72 մետր բարձրություն։ Կայարանն ունի 24 հարթակ։ Օրական մոտավոր ուղևորահոսքը կազմում է մոտ 400.000 մարդ։


== Տրանսպորտ ==
Կենտրոնական կայարանը տեղակայված է Զոնա 2-ի տարածքում, նրա մոտ են տանում մետրոյի M2-ի և M3-ի գծերը։
Տաքսիի ավտոկանգառը գտնվում է կայարանի դիմաց։ Ավտոբուսները կանգ են առնում երկաթուղային կայարանի շենքի արևմտյան կողմում (Նոյեմբերի 4-ի հրապարակ)։ Ավտոբուսները, որոնք հետևում են Linate, Malpensa և Orio al Serio օդանավակայաններին, ուղեւորվում են կայարանի արևելյան կողմ (Պյացցա Լուիջի դա Սավոյայայի հրապարակ)։


== Ծանոթագրություններ ==


== Արտաքին հղումներ ==
Информационный сайт о вокзале(անգլ.)
Вокзалы Милана Archived 2020-03-29 at the Wayback Machine.
Խեժափիճի

Խեժափիճի (լատ.՝ larix), կվենի, սոճազգիների ընտանիքի փշատերև ծառերի ցեղ։ Խոշոր, տերևաթափ ծառեր են, բարձրությունը՝ 30 - 35 մ։ Սաղարթը կոնաձև է, տերևներն ասեղնաձև, երկարացած ընձյուղների վրա տեղադրված են զսպանակաձև, կարճացած ընձյուղների վրա՝ փնջերով։ Սերմնակոները կլորավուն են կամ երկարավուն։ Սերմերը մանր են, թևավոր, հասունանում են առաջին տարում, սակայն տարածվում են աշնանը կամ հաջորդ գարնանը։ Բացված կոները 2 - 3 տարի կարող են մնալ ծառերի վրա։ Խեժափիճին լուսասեր, խոնավասեր բույս է, պահանջկոտ չէ հողի նկատմամբ։ Հայտնի է 25 տեսակ՝ տարածված Հյուսիսային կիսագնդի ցուրտ շրջաններում։ Նախկին ՍՍՀՄ-ի տարածքում աճում է խեժափիճու 4 տեսակ, առավել տարածված են Գմելինի կամ դաուրյան խեժափիճին և սիբիրական խեժափիճին։ Հայաստանի բնական անտառներում խեժափիճի չի աճում, սակայն նախալեռնային որոշ շրջանների արհեստական տնկարկներում և պուրակներում կարելի է հանդիպել խեժափիճու որոշ ինտրոդուկցված տեսակների (եվրոպական, սիբիրական, ճապոնական)։ Խեժափիճին ապրում է մինչև 400 տարի։ Բնափայտն ամուր է, առաձգական, դիմացկուն, օգտագործվում է ստորջրյա կառույցներում, նավաշինության, կահույքի, թղթի, ցելյուլոզի արդյունաբերության մեջ։ Խեժափիճու բունը խեժածորության ընթացքում տալիս է արժեքավոր տերպենտին, որից ստացվում է բևեկնայուղ և բևեկնախեժ։ Կեղևն օգտագործում են որպես դաբաղող նյութ։ Դեկորատիվ նպատակով աճեցվում է այգիներում, պուրակներում։
Նաև խեժափիճին տարբերվում է սոճուց և եղևնուց նրանով, որ այն պահանջկոտ չէ մաքուր օդի նկատմամբ։ Այսպիսով այն ավելի լավ կարող է աճել քաղաքում քան սոճին և եղևնին։ Դրա համար էլ մարդիկ աշխատում են այն աճեցնել հիմնականում քաղաքներում, որպեսզի օդը հարստանա թթվածնով։


== Պատկերասրահ ==
Բիլլի Այլիշի մրցանակների և անվանակարգերի ցանկ

Ամերիկացի երգչուհի, երգահան Բիլլի Այլիշը մի քանի մրցանակների դափնեկիր է, այդ թվում MTV Video Music Awards երեք մրցանակների։ Նա նաև իր կարիերայի ընթացքում սահմանել է 2 ռեկորդ ( Գինեսի ռեկորդների գրքում ) ։


== Մրցանակներ և անվանակոչություններ ==


== Ծանոթագրություններ ==
Թեյի ծիսակարգի թանգարան Կիմուրա

Թեյի ծիսակարգի թանգարան Կիմուրա, թանգարանը գտնվում է ճապոնական Կասիվաձակի քաղաքում, նվիրված է ճապոնական թեյի ծիսակարգին։ Թանգարանը բացվել է 1984 թվականի նոյեմբերի երեքին։


== Պատմություն ==
Անգլերենի նախկին ուսուցիչը Կիմուրա Կանգո Անսիգեսը Կասիվաձակիում հայտնի էր որպես թեյի ծիսակարգը տարածող ու ծիսակարգը սովորեցնող ուսուցիչ։ Քաղաքում թեյի թանգարան բացելու նրա միտքը քաղաքի զբոսաշրջության վարչության, քաղաքապետի և ձեռնարկատերերի կողմից միանգամից ստացել է ամեն տեսակ օժանդակություն։ Կարճ ժամանակահատվածում թանգարանի հիմնադրամում հավաքվել է շուրջ 100 մլն իեն։
1984 թվականի մարտի 1-ին հիմնադրվել է բարեգործական հիմնադրամ` թանգարանի կառուցման համար,
1984 թվականի նոյեմբերի 3-ին թանգարանի բացումը,
1992 թվականի փետրվարին վերակառուցվել է թեյի ծիսակարգի թանգարանը,
1995 թվականի հունիսի 12-ին Կասիվազակիի քաղաքապետը և իր կինը թանգարանին նվիրել են թեյի իրերի հավաքածու,
2001 թվականի ապրիլից Սեոն Սանսո այգում այցելունուները հրավիրվում են բացօթյա թեյախմության։


== Ցուցադրություն ==
Թանգարանը տեղակայված է ավանդական ճապոնական ճարտարապետությամբ կառուցված շենքում և ներառում է իր մեջ թեյի արարողությունների սրահ, երկու ցուցասրահ, վերանդա` բացօթյա թեյախմության համար։ Սկզբում թանգարանի հավաքսծուն կազմված էր Կիմուրոյի անձնական իրերի հավաքածուից։ Ներկայումս թանգարանի ցուցադրությունը ներառում է արվեստի 103 գործ. 78 թեյի ամաններ և ջրային անոթներ, ծաղկամաններ ծաղիկների համար, թեյի փաթեթավորումներ, անուշաբույր ջրերով մեծ ամաններ, հին գեղանկարներ։ Տարին երկու անգամ ցուցադրությունը թարմացվում է։ Թանգարանի առանձնահատկությունն այն է, որ թանգարանի իրերը օգտագործվում են այցելուների կողմից` թեյի արարողությունների ժամանակ։


== Ծանոթագրություններ ==


== Արտաքին հղումներ ==
Թանգարանի պատմությունը
Թեյի ծիսակարգի թանգարան «Կիմուրա-սադո» Archived 2018-12-16 at the Wayback Machine.
Խմելնիկի (այլ կիրառումներ)

Խմելնիկի, կարող է վերաբերել՝

Խմելնիկի - գյուղ Ռուսաստանի Յարոսլավլի մարզի Պերեսլավսկի շրջանի կազմում։
Խմելնիկի - գյուղ Ռուսաստանի Սմոլենսկի մարզի Վյազեմսկի շրջանի կազմում։
Հայաստանի գրողների միության յոթերորդ համագումար

Հայաստանի գրողների միության յոթերորդ համագումարը տեղի է ունեցել 1976-ի ապրիլի 27-29-ը։


== ՀԳՄ վարչության կազմը՝ ընտրված յոթերորդ համագումարում ==
Նորայր Ադալյան
Ստեփան Ալաջաջյան
Սուրեն Աղաբաբյան
Աղավնի
Սուրեն Այվազյան
Վախթանգ Անանյան
Ռաֆայել Արամյան
Ալեքսանդր Արաքսմանյան
Սևակ Արզումանյան
Գևորգ Արշակյան
Վիկտոր Բալայան
Գարեգին Բես
Մուշեղ Գալշոյան
Խաժակ Գյուլնազարյան
Արամ Պարույրի Գրիգորյան
Վահագն Դավթյան
Ռազմիկ Դավոյան
Զարզանդ Դարյան
Սերգեյ Դարոնյան
Լյուդվիգ Դուրյան
Դորա Եսայան
Աքպեր Երևանլի
Ռուբեն Զարյան
Պերճ Զեյթունցյան
Գևորգ Էմին
Շահեն Թաթիկյան
Հրանտ Թամրազյան
Ալեքսանդր Թոփչյան
Զորայր Խալափյան
Սերո Խանզադյան
Սիլվա Կապուտիկյան
Լևոն Կարագյոզյան
Ստեփան Կուրտիկյան
Լևոն Հախվերդյան
Ժորա Հարությունյան
Սաղաթել Հարությունյան
Բաղիշ Հովսեփյան
Հրաչյա Հովհաննիսյան
Հրանտ Մաթևոսյան
Մարո Մարգարյան
Հովհաննես Մելքոնյան
Լյուդվիգ Միքայելյան
Լևոն Մկրտչյան
Հարություն Մկրտչյան
Վազգեն Մնացկանյան
Վաչե Նալբանդյան
Միքայել Շաթիրյան
Հովհաննես Շիրազ
Արտակ Ոսկանյան
Վարդգես Պետրոսյան
Էդվարդ Ջրբաշյան
Արամայիս Սահակյան
Անահիտ Սահինյան
Համո Սահյան
Մկրտիչ Սարգսյան
Սերգեյ Սարինյան
Սարմեն
Գեղամ Սարյան
Գեղամ Սևան
Կարեն Սիմոնյան
Հմայակ Սիրաս
Սուրեն Վահունի
Գրիգոր Տեր-Գրիգորյան
Բագրատ Ուլուբաբյան
Միխայիլ Օվչիննիկով
Հարություն Ֆելեքյան


== ՀԳՄ վերաստուգիչ հանձնաժողովի կազմը ==
Աղասի Այվազյան
Աբիգ Ավագյան
Արևշատ Ավագյան
Արաքս
Զորի Բալայան
Արշավիր Դարբնի
Շմավոն Թորոսյան
Հենրիկ Թումանյան
Հայկ Խաչատրյան
Բաբկեն Կարապետյան
Վահագն Կարենց
Չաչանի Կարլենե
Վլադիմիր Հարությունյան
Ռուբեն Հովսեփյան
Լեոնիդ Հուրունց
Հովհաննես Ղուկասյան
Նանսեն Միքայելյան
Աշոտ Պապայան
Անահիտ Սեկոյան
Կարպիս Սուրենյան
Ռազմիկ Տոնյան
Գրիգոր Քեշիշյան


== ԽՍՀՄ գրողների 6-րդ համագումարի պատգամավորներ՝ ընտրված ՀԳՄ 7-րդ համագումարում ==
Սուրեն Աղաբաբյան
Գուրգեն Առաքելյան
Վիկտոր Բալայան
Վահագն Դավթյան
Ռազմիկ Դավոյան
Գևորգ Էմին
Հրանտ Թամրազյան
Սերո Խանզադյան
Սիլվա Կապուտիկյան
Ստեփան Կուրտիկյան
Հրաչյա Հովհաննիսյան
Հրանտ Մաթևոսյան
Լևոն Մկրտչյան
Վազգեն Մնացականյան
Հովհաննես Շիրազ
Վարդգես Պետրոսյան
Համո Սահյան
Մկրտիչ Սարգսյան
Կարեն Սիմոնյան
Գրիգոր Տեր-Գրիգորյան
Բագրատ Ուլուբաբյան


== ՀԳՄ վարչության պլենումը ==
1976-ի ապրիլի 29-ին տեղի ունեցավ ՀԳՄ նորընտիր վարչության պլենումը, որը քննարկեց կազմակերպական հարցեր։ Պլենումը ՀԳՄ վարչության առաջին քարտուղար ընտրեց Վարդգես Պետրոսյանին, երկրորդ քարտուղար՝ Լևոն Մկրտչյանին, քարտուղարներ՝ Մկրտիչ Սարգսյանին, Պերճ Զեյթունցյանին, Լևոն Կարագյոզյանին։
Հաստատվեց ՀԳՄ վարչության օրգանների խմբագիրները։ «Գրական թերթի» խմբագիր հաստատվեց Սաղաթել Հարությունյանը, «Սովետական գրականություն» ամսագրի գլխավոր խմբագիր՝ Ստեփան Կուրտիկյանը, «Լիտերատուրնայա Արմենիա» ամսագրի գլխավոր խմբագիր Կարեն Սիմոնյանը, «Գարուն» ամսագրի խմբագիր Անժիկ Հակոբյանը։
Պլենումին մասնակցում էին ՀԿԿ Կենտկոմի քարտուղար Կարլեն Դալլաքյանը, ԽՍՀՄ գրողների միության վարչության քարտուղար Ն. Ֆեդորենկոն, ՀԿԿ Կենտկոմի կուլտուրայի բաժնի վարիչ Գուրգեն Առաքելյանը։
Տեղի ունեցավ ՀԳՄ վերաստուգիչ հանձնաժողովի նիստը։ Հանձնաժողովի նախագահ ընտրվեց Վահագն Կարենցը։


== Աղբյուրներ ==
Հայկ Խաչատրյան, Գրական տեղեկատու, Երևան, «Սովետական գրող», 1986, էջ 587-588։
Նինա Ռոդրիգիս (Մարանիան)

Նինա Ռոդրիգիս (պորտ.՝ Nina Rodrigues), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Իտապեկուրու Միրին գավառի կազմի մեջ։ Բնակչությունը կազմում է 8874 մարդ՝ 2006 թվականի տվյալներով։ Գրավում է 572,513 կմ2 տարածք։ Բնակչության խտությունը՝ 15,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 8.782.043,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.020,46 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,550 (տվյալները ՄԱԿ-ի զարգացման ծրագրի)


== Ծանոթագրություններ ==
Երկու ուխտավոր

«Երկու ուխտավոր», Կ․ Պոլսի Հայոց Պատրիարք Ամենապատիվ Տ․ Սահակ Բ Մաշալյանի վարքագրական ժանրին պատկանող վեպը։


== Վեպի սյուժեն ==
Վեպում պատկերված է 18-րդ դարի Հայաստանյայց Առաքելական Եկեղեցու երկու նշանավոր հոգևորականներ Հովհաննես Կոլոտ և Գրիգոր Շղթայակիր պատրիարքների գործունեությունը։


== Արտաքին հղումներ ==
Սահակ եպս. Մաշալյան, Երկու ուխտավոր (PDF տարբերակ)(հայ.)
Սահակ եպս. Մաշալյան, Երկու ուխտավոր (ePub, mobi տարբերակ)(հայ.)
Հանգան

Հանգան (կորեերեն՝ 한강 — Հանգանգ, թարգմանաբար՝ Հան գետ), գետ Հարավային Կորեայում։ Սկիզբ է առնում Տհեբեկ լեռնաշղթայից և թափվում Դեղին ծովը՝ առաջացնելով էստուրիա։ Երկարությունը 514 կմ է, նավարկելի է 300 կմ։ Հանգանի ափին է գտնվում Սեուլ քաղաքը։


== Կամուրջներ ==
Ամբողջ գետով ձգվում է ավելի քան 27 կամուրջ, որոնցից մեծ մասը կապում է Սեուլի հարավային և հյուսիսային մասերը։


== Պատկերասրահ ==

		


== Տես նաև ==
Հարավային Կորեայի աշխարհագրություն


== Ծանոթագրություններ ==
Հաղթանակած Հուդիթը

«Հաղթանակած Հուդիթը» (Օրատորիայի անվանումը լրիվությամբ` «Հուդիթը հաղթանակած բարբարոս Հողեփեռնեսին», լատ.՝ Juditha triumphans devicta Holofernis barbarie), RV 644, իտալացի կոմպոզիտոր Անտոնիո Վիվալդիի օրատորիա, նրա ստեղծած չորս օրատորիաներից միակը, որը պահպանվել է։ Լատիներեն լիբրետտոն հիմնված է Աստվածաշնչի Հին Կտակարան բաժնի «Հուդիթ» գրքի վրա, լիբրետտոյի հեղինակ` Յակոպո Քասեթի։ Օրատորիան այլաբանորեն ներկայացնում և փառաբանում է Օսմանյան կայսրության նկատմամբ Վենետիկի Հանրապետության տարած հաղթանակը։
«Հուդիթը հաղթանակած» օրատորիայի առաջին կատարումը տեղի է ունեցել 1716-ի նոյեմբերին Վենետիկում` «Օսպեդալե դելա Պիետա» իգական մանկատուն-երաժշտանոցի սաների կողմից (Վիվալդին նշված հաստատության երաժշտական ղեկավարն էր)։ 
«Հաղթանակած Հուդիթը» բարոկո դարաշրջանի իտալացի նշանավոր կոմպոզիտորի լավագույն ստեղծագործություններից մեկն է։ Իր գեղեցկության ու մեղեդայնության շնորհիվ ներկայումս այն Վիվալդիի նաև առավել հաճախ կատարվող ստեղծագործություններից է։


== Գործիքավորում ==
Ինչպես կանանց, այնպես էլ տղամարդկանց դերերգերը առաջին անգամ կատարվել են «Օսպեդալե դել Պիետա» իգական երաժշտանոցի սանուհիների կողմից։ Դրանք են`

Հուդիթ , կոնտրալտո, երիտասարդ այրի Բետիղուա քաղաքից
Հողեփեռնես, կոնտրալտո, Ասորեստանի զորքերի հրամանատար
Բագու , սոպրանո, ներքինի, Հողեփեռնեսի համհարզ
Աբրա, սոպրանո, Հուդիթի աղախին
Ոզիա, կոնտրալտո, Բետիղուայի գլխավոր քահանաԻգական երգչախումբը կատարում է ասորի զինվորների և Բետիղուա քաղաքի կանանց համար նախատեսված խմբերգերը։ Ըստ Օսպեդալե դելա Պիետա երաժշտանոցի ավանդույթների որոշ երգիչներ վարժեցված էին կատարելի կոնտրալտո դիապազոնից ցածր։ Երչախմբի պարտիաները բաշխված են ՍԱՏԲ (սոպրանո, ալտ, տենոր, բաս) ձայների համար։ 
Լարային նվագախումբը համալրաված է թմբուկներով, 2 շեփորներով, մանդոլինով, 4 թեորբոներով, 5 ալտ ջութակներով, 1 վիոլա դ՛ամորե ջութակով, 2 ռեկորդերով, 2 շալյումո գործիքով, 2 հոբոյներով, երգեհոնով։
Ժիրոնդ (էստուարիա)

Անվան այլ կիրառումների համար տե՛ս՝ Ժիրոնդ (այլ կիրառումներ)

Ժիրոնդ (ֆր.՝ Gironde), Գարոն և Դորդոն գետերի ընդհանուր էստուարիան Ֆրանսիայում։ Բացվում է դեպի Ատլանտյան օվկիանոսի Բիսկայան ծոցը։ Երկարությունը 75 կմ է, լայնությունը՝ մինչև 10 կմ։ Նվազագույն խորությունը նավուղում 8 մ է։ Նավահանգիստն է՝ Լը Վեդրոն։


== Անվանում ==
Անվանումն առաջացել է Գարոն գետի անվան բարբառային հնչյունական ձևափոխությունից։


== Ծանոթագրություններ ==
Նանոմետր

Նանոմետր, մետրային համակարգում երկարության չափման միավոր, որը հավասար է մետրի մեկ միլիարդերորդ մասին։ Անունը կազմված է տասնորդական նախածանց նանո-ից (հունարեն՝ νᾶνος -«թզուկ» ) և չափման միավոր մետրից (հունարեն՝ μέτρον - «չափ» )։ Կարող է գրվել գիտական նշանագրությամբ որպես 1×10−9 մ, ինժեներական նշանագրությամբ՝ 1 E−9 մ և պարզապես 1/1,000,000,000 մ։ Մեկ նանոմետրը հավասար է տասը անգստրեմի։


== Կիրառում ==
Նանոմետրը հաճախ օգտագործվում է ատոմային մակարդակի մեծություններն արտահայտելու համար։ Օրինակ՝ հելիում ատոմի տրամագիծը հավասար է մոտավոր 0.1 նմ, իսկ մի ռիբոսոմը մոտավոր 20 նմ է։ Նանոմետրը սովորաբար օգտագործվում է որոշելու էլէկտրամագնիսական ճառագայթման ալիքի երկարությունը սպեկտրի տեսանելի հատվածում։ Տեսանելի լույսը փոփոխվում է 400-ից 800 նմ։ Անգստրեմը, որը հավասար է 0.1 նմ, նախկինում օգտագործվել է այս նպատակների համար։


== Պատմություն ==
Նանոմետրը նախկինում հայտնի է եղել որպես միլիմիկրոմետր, կամ ավելի հաճախ կարճ տարբերակով՝ միլիմիկրոն, քանզի այն միկրոնի (միկրոմետր) 1/1000-րդ մասն է։ Այն հաճախ նշանակվում էր mµ նշանով կամ ավելի հազվադեպ՝ µµ նշանով։ 1960 թվականին Միավորների միջազգային համակարգը ընդունել է «նանո-» նախածանցը միլիարդերորդի համար։ Նանոմետրը հաճախ ասոցացվում է նանոտեխնոլոգիաների ոլորտի հետ։ Ուշ 1980-ական թվականներից սկսած այն նաև օգտագործվում էր կիսահաղորդչային արդյունաբերության մեջ արտադրական տեխնոլոգիաների սերունդներին նկարագրելու համար։


== Տես նաև ==
Մետր
Միլիմետր
Միավորների միջազգային համակարգ


== Ծանոթագրություններ ==


== Արտաքին հղումներ ==
Near-field Mie scattering in optical trap nanometry (անգլ.)
Վիշենոե

Վիշենոե (ուկրաիներեն՝ Вишенне, Ղրիմի թաթարերեն՝ Muşaş), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Մուշաշ։
2001 թվականի տվյալներով Վիշենոե գյուղում բնակվում էր 1 952 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուիս Գարսիա Ֆերնանդես

Լուիս Գարսիա Ֆերնանդես (իսպ.՝ Luis García Fernández, փետրվարի 6, 1981(1981-02-06), Օվիեդո, Oviedo Province, Իսպանիա), բելգիական «Էյպեն» ակումբի իսպանացի ֆուտբոլիստ, հարձակվող և ավագ։ Հանդես է եկել Իսպանիայի հավաքականում։


== Ակումբային կարիերա ==


=== «Ռեալ Մադրիդ»/Վաղ տարիներ ===
Չորս տարի անցկացնելով Մադրիդի «Ռեալ»-ի երիտասարդական թիմում՝ Գարսիան իր պրոֆեսիոնալ կարիերան սկսել է Ռեալի երրորդ թիմում, իսկ 2001 թվականին տեղափոխվել է «Կաստիլիա»։
2003 թվականին Լուիսը տեղափոխվել է «Մուրսիա», որտեղ օգոստոսի 31-ին Լա Լիգայում նորամուտը նշել է «Սելտա»-ի դեմ՝ խփելով 11 մետրանոց հարված։ Առաջին մրցաշրջանում «Ռեալ Մուրսիա»-ում խփել է 11 գոլ՝ խաղալով բոլոր 38 հանդիպումներում։ 2004 թվականի մայիսի 16-ին, դուբլի հեղինակ է դարձել իր նախկին ակումբի դեմ 2-1 հաղթական խաղում։


=== «Էսպանյոլ» ===
Հաջորդ մրցաշրջանում Գարսիան տեղափոխվել է «Մալյորկա», որը քիչ էր մնում խուսափեր մրցավեճից՝ զբաղեցնելով 17-րդ տեղը։ Հաջորդ մրցաշրջանում նա կրկին փոխել է ակումբը՝ հինգ տարվա պայմանագիր կնքելով «Էսպանյոլ»-ի հետ։ Առաջին մրցաշրջանում բարսելոնական թիմի կազմում Լուիսը մասնակցել է 49 հանդիպման, խփել 14 գոլ և օգնել ակումբին հաղթել Իսպանիայի գավաթին՝ եզրափակչում 4-1 հաշվով պարտության մատնելով «Սարագոսա»-ին։ Մրցաշրջանի վերջում նա երկարաձգել է պայմանագիրը մինչև 2012 թվականը։
Գարսիան մեծ հարձակողական դուետ է ստեղծել կատալոնական սան Ռաուլ Տամուդոյի հետ (2005-2008 թվականներին 67 գոլ է խփել), 2006/2007 մրցաշրջանում ակումբի հետ հասել է ՈւԵՖԱ-ի գավաթի 2007 թվականի եզրափակիչ, խփել է 11 մետրանոց հարված, սակայն, այնուամենայնիվ, ակումբը պարտվել է «Սևիլիա»-ին։
Հաջորդ երեք մրցաշրջաններում Լուիսը «Էսպանյոլ»-ի առաջատարն էր՝ խաղալով մրցաշրջանի ընթացքում առնվազն 36 հանդիպում և խփելով միջինը 7-ական գոլ (13 գոլ 2007/2008 մրցաշրջանում)։ Պաբլո Օսվալդոյի տեղափոխությունից հետո 2010 թվականի հունվարին խաղացել է բացառապես հարձակվողի դիրքում։


=== «Սարգոսա» ===
2011 թվականի օգոստոսի 31-ին՝ տրանսֆերային պատուհանի բացման վերջին օրը 30-ամյա Լուիս Գարսիան երեք տարվա պայմանագիր է կնքել «Սարագոսա»-ի հետ։ Սեպտեմբերի 18-ին նա դուբլի հեղինակ է դարձել իր նախկին ակումբի դեմ խաղում, ինչպես նաև 2-1-ի սեփական դաշտի հաղթական խաղում չի խփել 11 մետրանոցը։


== Միջազգային կարիերա ==
2006/07 մրցաշրջանում «Էսպանյոլ»-ի կազմում կայացած լավ խաղից հետո Գարսիան հրավեր է ստացել Լուիս Արագոնեսից Իսպանիայի ազգային հավաքական և նորամուտը նշել Է Լատվիայի հավաքականի դեմ Եվրո 2008 թվականի ընտրական խաղում։


== Ձեռքբերումներ ==
Իսպանիայի գավաթակիր 2005/2006
ՈՒԵՖԱ-ի գավաթի ֆինալիստ 2006/2007


== Ծանոթագրություններ ==


== Արտաքին հղումներ ==
Профиль на сайте as-eupen.be Archived 2016-12-21 at the Wayback Machine. (գերմ.)
Архив «Эспаньола» (իսպ.)
Լուիս Գարսիա Ֆերնանդես պրոֆիլը BDFutbol կայքում
Պրոֆիլը transfermarkt.com կայքում(անգլ.)
Յունիոն շրջան (Միսսիսիպի)

Անվան այլ կիրառումների համար տե՛ս՝ Յունիոն շրջան (այլ կիրառումներ)Յունիոն շրջան (անգլ.՝ Union County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.077 կմ² է, բնակչությունը՝ 27.134 մարդ (2010 թ. տվյալներով)։ Շրջկենտրոնն է Նյու Օլբանի բնակավայրը։ Կազմավորվել է 1870 թ.։


== Պատմություն ==
Յունիոն շրջանը հիմնադրվել է 1870 թվականին։


== Աշխարհագրություն ==
Շրջանը զբաղեցնում է 1077,4 կմ² տարածք, որոնցից 1,080 կմ²-ին ցամաք է, իսկ 3,4 կմ²-ին կամ 0,3 %-ը՝ բնական ջրամբարներ։
Յունիոնը սահմանակցում է՝

Բենտոն շրջան (հյուսիս)
Թիպա շրջան (հյուսիս)
Փրինտիս շրջան (արևելք)
Լի շրջան (հարավ-արևելք)
Փոնտոտոկ շրջան (հարավ)
Լաֆայետ շրջան (հարավ-արևմուտք)
Մարշալ շրջան (հյուսիս-արևմուտք)


== Բնակչություն ==
2000 թվականի դրությամբ Յունիոն շրջանում բնակվում էր 25 362 մարդ (ԱՄՆ վիճակագրության բյուրոյի տվյալներ)։ Բնակչության խտությունը կազմում էր 23,5 մարդ/կմ²։ 2010 թվականի մարդահամարի դրությամբ բնակչության թիվը կազմում էր 27 134 մարդ, իսկ բնակչության խտությունը՝ 25 մարդ/կմ²։


== Ծանոթագրություններ ==
Օռլովսկի (Օռլովսկի շրջան)

Անվան այլ կիրառումների համար տե՛ս՝ Օռլովսկի (այլ կիրառումներ)Օռլովսկի (ռուս.՝ Орловский), ավան Ռուսաստանի Ռոստովի մարզի Օռլովսկի շրջանում։ Օռլովսկի շրջանի և Օռլովսկի գյուղական համայնքի վարչական կենտրոնն է։ 
2002 թվականի տվյալներով բնակչությունը կազմում է 19354 մարդ։ Հիմնվել է 1910 թվականին։
Թալին (Սիրիա)

Անվան այլ կիրառումների համար տե՛ս՝ Թալին (այլ կիրառումներ)Թալին (արաբ․՝ تالين‎‎), քաղաք Սիրիայի Արաբական Հանրապետության Տարտուսի մարզում։ Հանդիսանում է Բանիասի գավառի 7 շրջաններից մեկի՝ Թալինի շրջանի կենտրոնը։ 2004 թվականի տվյալներով շրջանն ուներ 7000 բնակիչ՝ հիմնականում արաբներ։


== Աշխարհագրական դիրք ==
Թալինը գտնվում է Բանիաս նավահանգստից 13 կմ արևելք, շրջակայքում կան երեք գյուղեր՝ ալ-Զիռառիա, Ջիլեյթի և Ալթուն ալ-Մուռակկաբ։


== Բնակչություն ==
Քաղաքի բնակչությունը հասնում է 2200 մարդու։ Քաղաքի մեջ են մտնում նաև մի քանի գյուղական համայնքեր՝ արվաձանի կարգավիճակով։ Տարածքը կազմում է 85 քառ.կմ, ունի 330 տուն։


== Տնետսություն ==
Զարգացած է գյուղատնտեսությունը, հատկապես՝ երկրագործությունը։ Բնակչությունը զբաղվում է հացահատիկային մշակաբույսերի (ցորեն, գարի) մշակմամբ, այգեգոգրծությամբ (ձիթապտուղ, ընկույզ, նուռ, թուզ) և խաղողագործությամբ։ Ոռոգվում է Բիլուզա և Սալիհ աղբյուրների ջրով։
Արդյունաբերությունը զարգացած չէ, չկան գործարաններ ու ֆաբրիկաներ։


== Կրթություն ==
Թալինում կան տարրական ու միջնակարգ դպրոցներ։ Բարձր է առողջապահության մակարդակը՝ 85 տոկոս։


== Ծանոթագրություններ ==
Սուրբ Հակոբ եկեղեցի (Մրգավան)

Անվան այլ կիրառումների համար տե՛ս՝ Սուրբ Հակոբ եկեղեցի (այլ կիրառումներ)Սուրբ Հակոբ եկեղեցի, Հայ Առաքելական եկեղեցի Արարատի մարզի Մրգավան գյուղում։ Ընդգրկված է Մրգավանի պատմության և մշակույթի անշարժ հուշարձանների ցանկում։


== Պատմություն ==
Սուրբ Հակոբ եկեղեցին կառուցվել է 1902-1905 թվականներին Տեր Խորեն արքեպիսկոպոս Մուրադբեկյանի կողմից՝ հայ բնակչության խնդրանքով։ Եկեղեցին պատկանում է գմբեթավոր դահլիճների տիպին, բաժանված է երեք նավի։ Բեմն առանց հարդարանքի է։ Եկեղեցու գմբեթը ներքուստ կլոր է, արտաքուստ՝ բազմանիստ թմբուկով և վեղարով։ Պատուհանները կորագիծ են, պարզ, կամարակապ աղեղներով։ Եկեղեցին ունի երկու մուտք՝ արևմուտքում և հարավային մասում, որոնք առանց դռների են։ Արևմտյան շքամուտքին կից զանգակատունն է։ Տարածքը ցանկապատված է։ Եկեղեցին վերականգնվել է 1981 թվականին, Վազգեն Ա Ամենայն Հայոց կաթողիկոսի անմիջական աջակցությամբ (ճարտարապետ՝ Արծրունի Գալիկյան)։


== Քահանաներ ==
Տեր Մխիթար քահանա Ալոյան (հոգևոր հովիվ) (1995-2015)
Տեր Դավիթ քահանա Կյուրեղյան (հոգևոր հովիվ) (2015–2016)
Տեր Երվանդ քահանա Բաբայան (2016)
Տեր Պարգև քահանա Պալգևորգյան (հոգևոր հովիվ) (2016-2020)
Տեր Միքայել քահանա Նուրիջանյան (2020 թվականից) 


== Պատկերասրահ ==

		
		
		
		
		


== Ծանոթագրություններ ==
Միխայլովկա (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1750 թվականին։
2001 թվականի տվյալներով Միխայլովկա գյուղում բնակվում էր 103 մարդ։ Բնակավայրը զբաղեցնում է 0,57 կմ² տարածք։ Բնակչության խտությունը կազմում էր 180,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պալտոգա

Պալտոգա, գյուղ Վոլոգդայի մարզի Վյետգորսկի շրջանում, Կազակովսկի գյուղական բնակավայրի վարչական կենտրոնը։


== Աշխարհագրություն ==
Գտնվում է P37 մայրուղու վրա։ Մոտակա բնակավայրերը` Եժիններ (6 կմ), Կյուրշևո (4 կմ) և Նովինկա (6 կմ)։


== Պատմություն ==
Գյուղը հիմնադրվել է 2001 թվականի հունիսի 27-ին՝ Ակուլովո, Արիստովո, Վասյուկովո, Կազակովո, Կորոբեյնիկովո, Կուզնեցովո, Պալտոգսկի Պերևոզ, Ռուխտինովո, Սեմենովո, Սուխարևո, Տրոնինո, Ուգոլշչինա, Չեբակովո և Յաշկովո գյուղերի միության արդյունքում։ Պալտոգան «ժառանգել» է գյուղի ավագանու կենտրոնի կարգավիճակը և նախկին Կազակովո գյուղից OKATO ծածկագիրը։


== Ընդհանուր տեղեկություն ==
Գյուղում կա հիմնական միջնակարգ դպրոց, գրադարան, մշակույթի կենտրոն, փոստային բաժանմունք և մանրածախ առևտրի կետեր։
Պալտոգիի տարածքում կան երկու ուղղափառ եկեղեցի՝ Տիրոջ Աստվածածնի եկեղեցին (կառուցվել է 1733 թվականին) և Մայր Աստծո պատկերակի եկեղեցին (կառուցված 1810 թվականին)։
Աստվածահայտնության փայտե եկեղեցին սկսել են վերականգնել 1990-ական թվականներին, սակայն անհրաժեշտ աշխատանքները չեն ավարտվել, և դա հանգեցրել է 2009 թվականի հունվարի 27-ին տաճարի փլուզմանը։ Անցած 40 տարիների ընթացքում շենքը դատարկ էր, մինչ այդ ակումբը գտնվում էր այնտեղ։ 2015 թվականից վերականգնումը վերսկսվել է, նախ`13 միլիոն ռուբլի դրամաշնորհի միջոցներով, 2018 թվականին դաշնային բյուջեից ևս 13,5 միլիոն ռուբլի է հատկացվել է որպես «Ռուսաստանի մշակույթ» ծրագրի մաս։ 2019 թվականին ավարտվել է հիմնական շենքի վերականգնումը։


== Հայտնի բնիկները ==
Սեպսյակովա Թ. Ֆ. (1927-1981) - ԽՍՀՄ ժողովրդական ուսուցիչ։ 


== Ծանոթագրություններ ==


== Արտաքին հղումներ ==
Պալտոգա(չաշխատող հղում)`Վոլոգդայի շրջանի բնակավայրերի գրանցամատյանում
Վելինգտոն Նեմ

Վելինգտոն Նեմ (պորտ.՝ Wellington Nem, փետրվարի 6, 1992(1992-02-06), Ռիո դե Ժանեյրո, Բրազիլիա), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Շախտյոր Դոնեցկի կազմում։ Խաղում է հարձակվողի դիրքում։


== Ակումբային կարիերա ==


=== Ֆլումինենսե ===
Վելինգտոն Նեմը իր պրոֆեսիոնալ կարիերան սկսել է Ֆլումինենսեում։ 2011 թվականին վարձավճարով միացել է Ֆիգեյրենսեին։ Իր պրոֆեսիոնալ դեբյուտը նշեց 2011 թվականի մայիսի 22-ին՝ Կրուզեյրոյի դեմ խաղում։ Իր առաջին պրոֆեսիոնալ գոլը խփեց 2011 թվականի հունիսի 26-ին՝ Ինտերնասիոնալի դեմ խաղում։ Այստեղ նա դարձավ 10 գոլի հեղինակ 29 խաղերում՝ ճանաչվելով բրազիլական Սերիա A-ի տարվա լավագույն նորեկ։
Հաջորդ մրցաշրջանում Վելիգտոն Նեմը վերադարձավ Ֆլումինենսե։ Ֆլումինենսեում իր դեբյուտը նշեց 2012 թվականի փետրվարի 8-ին՝ Արսենալ Սարանդիի դեմ խաղում։ Իր առաջին մրցաշրջանում բրազիլացին մասնակցեց 34 խաղի՝ դառնալով 6 գոլի ու 8 գոլային փոխանցման հեղինակ։


=== Շախտյոր Դոնեցկ ===
2013 թվականի հունիսի 6-ին Վելինգտոն Նեմը 5 տարվա պայմանագիր կնքեց Շախտյոր Դոնեցկի հետ։ Ակումբը նրա համար վճարեց 9 միլիոն եվրո։ Իր դեբյուտը նշեց 2013 թվականի հուլիսի 21-ին՝ Սևաստոպոլի դեմ խաղում։ Վելինգտոն Նեմը դարձավ պահեստային նստարանի խաղացող և իր առաջին մրցաշրջանում անցկացրեց ընդհանուր 140 րոպե՝ դառնալով 1 գոլի հեղինակ։
2017 թվականին Վելինգտոն Նեմը վարձավճարով տեղափոխվեց Սան Պաուլու։ Իր դեբյուտը Սերիա A-ում Սան Պաուլուի կազմում նշեց 2017 թվականի հունիսի 9-ին՝ Վիտորիայի դեմ խաղում։ Իր առաջին գոլը խփեց հունիսի 11-ին՝ Կորինտիանսի դեմ խաղում։


== Միջազգային կարիերա ==
Վելինգտոն Նեմը հանդես է եկել Բրազիլիայի մինչև 17 տարեկանների հավաքականում՝ մասնակցելով 3 խաղի և խփելով 1 գոլ։
Բրազիլիայի ազգային հավաքականի կազմում իր դեբյուտը նշեց 2012 թվականի մայիսի 26-ին՝ Դանիայի դեմ ընկերական խաղում։


== Կարիերայի վիճակագրություն ==


=== Ակումբային վիճակագրություն ===
2018 թվականի մարտի 17-ի դրությամբ


=== Միջազգային վիճակագրություն ===
2018 թվականի մարտի 17-ի դրությամբ


== Նվաճումներ ==


=== Ակումբային ===


====== Ֆլումինենսե ======
Լիգա Կարիոկա․ 2012
Սերիա A. 2012


====== Շախտյոր Դոնեցկ ======
Ուկրաինայի առաջնություն․ 2013–14, 2016–17
Ուկրաինայի գավաթ․ 2015–16


== Ծանոթագրություններ ==


== Արտաքին հղումներ ==
Վելինգտոն Նեմը transfermarkt-ում
Վելինգտոն Նեմը soccerbase.com-ում
Վելինգտոն Նեմը WhoScored.com կայքում
Վելինգտոն Նեմը ՈՒԵՖԱ-ի պաշտոնական կայքում
Մայքլ Քրմոյան

Մայքլ Քրմոյան (Գեղամ) (ծնվել է 1922 թվականին Ֆրեզնոյում (այլ տվյալներով՝ 1921 թ.) - մահացել 1994 թ. սեպտեմբերի 21-ին Նյու Յորքում), հայ երգիչ (բաս)։ Երաժշտական կրթությունը ստացել է Սան Ֆրանցիսկոյի կոնսերվատորիայում, ապա Լոս Անջելեսի համալսարանի օպերայի և դրամայի բաժնում։ Հանդես է եկել տարբեր օպերային խմբերի հետ, ԱՄՆ-ի նահանգներում ու քաղաքներում, ելույթներ ունեցել Եվրոպայի երկրներում։ Հիմնական բնակավայրը Նյու Յորքն է։ Քրմոյանի արտիստական ձիրքը դրսևորվել է երգարվեստի տարբեր բնագավառներում՝ օպերա, համերգային կատարում, մյուզիկլ։ Կատարել է գլխավոր դերերգեր Վոլֆգանգ Ամադեուս Մոցարտի «Առևանգումը հարեմից», «Ֆիգարոյի ամուսնությունը», Շառլ Գունոյի «Ֆաուստ», Ջուզեպպե Վերդիի «Սիմոն Բոկկանեգրա» և այլ օպերաներում։ Համերգային հայտագիրն ընդգրկում է դասական, ժամանակակից ամերիկական, նեգրական, ռուսական, հայկական երգեր, ուրույն տեղ են գրավում Կոմիտասի երգերը։ 1971 թվականին մենահամերգներով հանդես է եկել Երևանում։


== Ծանոթագրություններ ==
Թոմաս Հեքսլի

Թոմաս Հեքսլի Հենրի (անգլ.՝ Thomas Henry Huxley, մայիսի 4, 1825(1825-05-04)[…], Իլինգ, Միդլեքս, Անգլիա, Մեծ Բրիտանիայի և Իռլանդիայի միացյալ թագավորություն - հունիսի 29, 1895(1895-06-29)[…], Իստբորն, Իսթբորն, Արևելյան Սասեքս, Արևելյան Սասիքս, Միացյալ Թագավորություն), անգլիացի բնագետ, Չ. Դարվինի տեսության տարածողն ու հետևորդը։ Լոնդոնի լագավորական ընկերության անդամ (1883-1885 թթ.՝ նախագահ)։ 1890 թ. պարգևատրվել է Կարլ Լինեյի շքանշանով։


== Կենսագրություն ==
1846-1850 թթ. մասնակցել է դեպի Ավստրալիայի և Նոր Գվինեայի արևելյան ափերը կազմակերպված գիտարշավին։
1854-1895 թթ. եղել է Թագավորական լեռնային դպրոցի պրոֆեսոր, Լոնդոնի լագավորական ընկերության քարտուղար (1871-1880), նախագահ (1883-1885)։


== Հետազոտություններ ==
Հետազոտել է կենդանաբանության, համեմատական անատոմիայի, հնէաբանության, մարդաբանության, երկրաբանության, էվոլյուցիոն տեսության և այլ հարցեր։


== Ծանոթագրություններ ==


== Արտաքին հղումներ ==
Թոմաս Հեքսլիի գործերը Գուտենբերգ նախագծում
Thomas Henry Huxley; A Sketch Of His Life And Work by Sir P. Chalmers Mitchell
The Huxley File at Clark University
An examination of the evidence for what was really said by Wilberforce and Huxley in the 1860 debate on Darwinism. Archived 2011-04-10 at the Wayback Machine.
A Liberal Education
Թաշբաշ

Թաշբաշ, լեռ Հայկական լեռնաշխարհում՝ Հայկական Պար լեռնաշղթայի հարավային կողմում։ Գտնվում է Կարաքիլիսայից մետ 20 կմ հյուսիս-արևելք։ Բարձրությունը 2600 մ է։


== Ծանոթագրություններ ==
Գրիգորովսկի գյուղական խորհուրդ (Վելիկոբուրլուկսկի շրջան)

Անվան այլ կիրառումների համար տե՛ս՝ Գրիգորովսկի գյուղական խորհուրդ (այլ կիրառումներ)Գրիգորովսկի գյուղական խորհուրդ  (ուկրաիներեն՝ Григорівська сільська рада), Ուկրաինայի Խարկովի մարզի Վելիկոբուրլուկսկի շրջանում։
2001 թվականի տվյալներով Գրիգորովսկի գյուղական խորհրդում բնակվում էր 800 մարդ։ Բնակավայրը զբաղեցնում է 60.34 կմ² տարածք։ Բնակչության խտությունը կազմում էր 13.26 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ալփոուտ (Զանգեզուրի գավառ)

Անվան այլ կիրառումների համար տե՛ս՝ Ալփոուտ (այլ կիրառումներ)Ալփոուտ, գյուղ Ելիզավետպոլի նահանգի Զանգեզուրի գավառում։ 1986 թ.-ի դրությամբ գյուղ է Ադրբեջանի Լաչինի շրջանում։


== Բնակչություն ==
1886 թվականին ուներ 85, իսկ 1907 թ.-ին 128 հայ և ադրբեջանցի բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ճահճակուղբեր

Ճահճակուղբեր (լատ.՝ Myocastoridae), կրծողների կարգի ընտանիք։ Հայտնի է 1 ցեղի (լատ.՝ Myocastor) 1 տեսակ՝ ճահճակուղբ կամ նուտրիա (լատ.՝ Myocastor coypus). կիսաջրային կենսակերպի խոշոր կրծող է։ Հայաստանում Ճահճակուղբերի կլիմայավարժեցման աշխատանքները կատարվել են 20-րդ դարի 40-ական թթ.՝ Սև ջուր գետի ստորին ավազանում և Ակնալճում։ Այժմ հանդիպում է նաև Արաքսի և նրա վտակների ստորին ավազանների, Արմավիրի և Արարատի մարզերի ջրհոսքերի ու ջրամբարների հանդարտահոս կամ կանգուն, ձմռանը չսառցակալող և ջրային ու առափնյա բուսականությամբ հարուստ տեղանքներում։


== Արտաքին տեսք ==
Մարմնի երկարությունը, մինչև 60 սմէ, պոչինը՝ մինչև 45 սմ, կենդանի զանգվածը՝ մինչև 8 կգ՝. Մարմինն ամրակազմ է, պոչը՝ կլոր՝ ծածկված թեփուկավոր մաշկով և նոսր, կոշտ մազերով։ Հետևի ոտքերն առջևիևներից զգալի երկար են ու խոշոր։ Առջևի թաթերն ունեն 4 զարգացած և 1 ապաճած մատներ, հետևինները հնգամատ են, որոնցից չորսը միացած են լողաթաղանթով, իսկ մեկն ազատ է։ Վերին և ստորին ծնոտների 2 զույգ կտրիչները չափազանց խոշոր են և դուրս ցրցված։ Մազածածկը պարզորոշ բաժանվում է կոշտ ստևի և աղվամազերի։ Մարմնի մորթին դարչնաշագանակագույն է, կողքերինը՝ ավելի բաց կամ դեղնավուն։ Գործունյա է մթնշաղին և գիշերը։


== Բնակավայր ==
Բնակվում է խոտաեղեգի և եղեգի մացառուտներում կամ մինչև 3 մ երկար, ստորգետնյա բներում, որոնց մուտքն սկսվում է ջրի եզրից։


== Սնունդ ==
Սնվում է հյութեղ ջրային բույսերով, խոտաեղեգի և եղեգի արմատներով, երբեմն՝ մատղաշ ցողուններով ու տերևներով, ճահճային անողնաշարավորներով։ Լավ լողորդ է և սուզորդ։


== Բազմացում ==
Բազմանում է տարին 2-3 անգամ, ունենում մինչև 10 ձագ։ Ձագերը ծնվում են բավական զարգացած (աչքերը՝ բաց, մարմինը՝ մազածածկ), սեռահասուն են դառնում 5-6 ամսականում։ Կյանքի տևողությունը 8 տարի է։ Մորթու բարձր որակի շնորհիվ ունի մեծ տնտեսագործ. նշանակություն։ Բուծված են մորթու տարբեր գունավորմամբ ճահճակուղբեր։ Ունեն համաճարակաբան. նշանակություն, լեպտոսպիրոզի հարուցիչների բնական կրողներ են։
Ժինեթ Նևյո

Ժինեթ Նևյո (ֆր.՝ Ginette Neveu, օգոստոսի 11, 1919(1919-08-11)[…], Փարիզ - հոկտեմբերի 28, 1949(1949-10-28), Ազորյան կղզիներ), ֆրանսիացի ջութակահար։


== Կենսագրություն ==
Նևյոն ծնվել է երաժշտական ընտանիքում և ջութակի առաջին դասերը ստացել է մորից։ Նա առաջին համերգը տվել է Փարիզի Գաբրիել Պյեռնեի նվագախմբի հետ երբ յոթ տարեկան էր։ 11 տարեկան հասակում ավարտելով Փարիզի կոնսերվատորիան Ժինեթ Նևյոն շարունակում է կատարելագործել իր վարպետությունը սկզբում Ջորջե Էնեսկուի, ապա Կարլ Ֆլեշի մոտ։ 1935 թվականին Վենյավսկու անվան ջութակահարների մրցույթում հաղթելով (Դավիդ Օյստրախին երկրորդ տեղում թողնելով) Նեվյոն միջազգային համբավ է ձեռք բերում։ Այդ օրվանից սկսում է նրա մենահամերգների շրջանը։ Մեծ հաջողությամբ են անցնում Լեհաստանի, Գերմանիայի (1935), Խորհրդային Միությունում (1936), ԱՄՆ-ի և Կանադայի (1937) մենահամերգները։ Երկրորդ համաշխարհային պատերազմի սկզիբը խանգարեց այս համերգաշարին, սակայն արդեն 1945 թվականին նա ելույթ ունեցավ Լոնդոնում։ Երկու տարի անց Նեվյոն ելույթներ ունեցավ ԱՄՆ-ում և Հարավային Ամերիկայում։ 1949 թվականի հոկտեմբերի 28-ին Փարիզից ԱՄՆ թռիչքի ժամանակ օդանավը, որով թռնում էին Ժինեթ Նևյոն և իր եղբայրը Ազորյան կղզիների մոտ ենթարկվեց վթարի։ 48 ուղևորներից և ոչ մեկը չփրկվեց։
Ժինեթ Նևյոյի կատարողական արվեստը առանձնացել է ոճի սուր զգացումով և վիրտուոզությամբ։ Չնայած կարճ ստեղծագործական կյանքին, երաժշտական քննադատները ընդունել են նրան որպես իր ժամանակի լավագույն կատարողներից մեկը։


== Ծանոթագրություններ ==


== Գրականություն ==
M.-J. Ronze-Neveu։ Ginette Neveu. - Paris, 1952
Միքայել Զոլյան

Միքայել Սուրենի Զոլյան (հունիսի 19, 1980(1980-06-19), Երևան, Հայկական ԽՍՀ, ԽՍՀՄ), Հայաստանի Հանրապետության Ազգային ժողովի 7-րդ գումարման պատգամավոր, «Իմ քայլը» դաշինք։ Քաղաքագետ, հասարակագետ, հրապարակախոս, պատմական գիտությունների թեկնածու, դասախոս։
Սուրեն Զոլյանի որդին է։


== Կենսագրություն ==
Ծնվել է 1980 թվականի հունիսի 19-ին Երևանում։ 2000 թվականին ավարտել է Երևանի պետական համալսարանի պատմության բաժինը։ 2001 թվականին ստացել է մագիստրոսի աստիճան՝ ավարտելով Բուդապեշտի Կենտրոնական եվրոպական համալսարանի ազգայնականության ուսումնասիրությունների բաժինը։
2002 թվականին ավարտել է Երևանի պետական համալսարանի պատմության բաժնի մագիստրատուրան։ 2005 թվականին ավարտել է Երևանի պետական համալսարանի ասպիրանտուրան՝ պատմության բաժինը։ Պատմական գիտությունների թեկնածու է։ 2002 թվականից դասավանդել է Երևանի Վալերի Բրյուսովի անվան պետական լեզվահասարակագիտական համալսարանում, 2009 թվականին ստացել է դոցենտի գիտական կոչում։ 2002-2004 թվականներին դասախոսել է Հայ-ռուսական (Սլավոնական) համալսարանի միջազգային հարաբերությունների և քաղաքագիտության ֆակուլտետում։ 2007-2010 թվականներին եղել է Բրյուսովի անվան համալսարանի քաղաքացիական հասարակության և ժողովրդավարության հետազոտությունների կենտրոնի տնօրեն։ 2015-2017 թվականներին աշխատել է ՀՀ ԳԱԱ Փիլիսոփայության, սոցիոլոգիայի և իրավունքի ինստիտուտում՝ որպես ավագ գիտաշխատող։


== Քաղաքական գործունեություն ==
2018 թվականի դեկտեմբերի 9-ին ԱԺ պատգամավոր է ընտրվել «Իմ քայլը» կուսակցությունների դաշինքի համամասնական ցուցակով։
Որպես քաղաքական վերլուծաբան՝ հեղինակ է հայաստանյան և միջազգային գիտական ամսագրերում և մամուլում տպագրված բազմաթիվ վերլուծությունների։


== Ծանոթագրություններ ==
Մարկ Անդրիսեն

Մարկ Անդրիսեն (անգլ.՝ Marc Andreessen, հուլիսի 9, 1971(1971-07-09), Cedar Falls, Բլեք Հոուկ շրջան, Այովա, ԱՄՆ), ամերիկացի ճարտարագետ, ներդրող, ձեռնարկատեր և գյուտարար։ Առանցքային դեր է խաղացել NCSA Mosaic բրաուզերի ստեղծման գործում և դարձել Netscape Communications Corporation-ի համահիմնադիրներից մեկը։


== Կենսագրություն ==
Գիմնազիայում սովորելիս Անդրիսենն ինքնուրույն ուսումնասիրել է BASIC ծրագրավորման լեզուն և ստեղծել սեփական համակարգչային խաղեր։ Ավելի ուշ նա փորձում էր գրել մաթեմատիկական խնդիրներ լուծող ծրագրեր։ Նա պլանավորում էր դառնալ էլեկտրաճարտարագետ, բայց հրաժարվել է այդ մտքից Իլինոյսի համալսարան ընդունվելուց և Գերհամակարգչային հավելվածների ազգային կենտրոնում աշխատանք ստանալուց հետո։ Այնտեղ նա էրիկ Բինայի հետ ստեղծել է Mosaic բրաուզերը։ Այն շատ հայտնի է դարձել, մեկ տարվա ընթացքում ներբեռնվել է մոտ երկու միլիոն անգամ։
1993 թվականին Անդրիսենը ստացել է ինֆորմատիկայի բակալավրի աստիճան և տեղափոխվել Սիլիկոնային հովիտ՝ աշխատանքի անցնելով էլեկտրոնային առևտրի ոլորտում տեղեկատվական անվտանգությամբ զբաղվող փոքր ընկերությունում։ 1994 թվականի ապրիլին Անդրիսենը և Silicon Graphics-ի հիմնադիր Ջեյմս Քլարկը ստեղծել են Mosaic Communications Corporation ընկերությունը (ավելի ուշ վերանվանվել է Netscape Communications Corporation)։
2009 թվականին Անդրիսենը և նրա բիզնես գործընկեր Բեն Հորովիցը հիմնել են Andreessen Horowitz վենչուրային հիմնադրամը, որը ներդրումներ է կատարում ՏՏ ընկերություններում։


== Մրցանակներ և ճանաչում ==
1997 թվականին ստացել է Ուոլես ՄաքԴոուելի մրցանակ։
2011 թվականին նա զբաղեցրել է առաջին տեղը CNET-ի ամենաազդեցիկ ներդրողների վարկանիշում։
2012 թվականին Անդրիսենը հայտնվել է Time 100 ցուցակում։
2013 թվականի մարտին Անդրիսենը ինտերնետի այն հինգ պիոներների թվում էր, որոնք արժանացել են Եղիսաբեթ թագուհու մրցանակին՝ «ճարտարագիտության մեջ ակնառու ձեռքբերումների համար, որոնք փոխեցին աշխարհը»։


== Ծանոթագրություններ ==


== Արտաքին հղումներ ==
«Marc Andreessen (American software engineer)» (անգլերեն)։ Encyclopedia Britannica։ Վերցված է 2013-11-09 
Chris Anderson։ «The Man Who Makes the Future: Wired Icon Marc Andreessen» (անգլերեն)։ Wired։ Վերցված է 2013-11-09  
«Mark Andreessen» (անգլերեն)։ Internet Hall of Fame։ Արխիվացված է օրիգինալից 2013-11-09-ին։ Վերցված է 2013-11-09
Իրիս Ուեսթման

Իրիս Ուեսթման (անգլ.՝ Iris Westman, օգոստոսի 28 (սեպտեմբերի 10), 1905, Անետա, Նելսոն, Հյուսիսային Դակոտա, ԱՄՆ - հունվարի 3, 2021(2021-01-03), Northwood, Grand Forks County, Հյուսիսային Դակոտա, ԱՄՆ), ամերիկացի ուսուցչուհի, գրադարանավարուհի, երկարակյաց կին, մահից առաջ հանդիսացել է ԱՄՆ-ի երկրորդ տարեց կենդանի անձը՝  Հեսթեր Ֆորդից առաջ։


== Կենսագրություն ==
Իրիսը ծնվել է 1905 թվականի օգոստոսի 28-ին ԱՄՆ-ի Հյուսիսային Դակոտա նահանգի Անետա քաղաքում՝ Նիկոլաս Ուեսթմանի և Մաթիլդա Էրիկսոնի ընտանիքում։ Իրիսը եղբայրների հետ մեծացել է ֆերմայում, ունեցել է նաև քույրեր, որոնք մահացել են, երբ Իրիսը եղել է փոքր։
1928 թվականին Իրիսն ավարտել է Հյուսիսային Դակոտայի համալսարանը, որից հետո դասավանդել է մի քանի գյուղական դպրոցներում, այնուհետև տեղափոխվեց Մինեսոտա նահանգի Ուերտինգթոն քաղաք։
1990 թվականին նա վերադարձել է Հյուսիսային Դակոտա և ապրել իր ֆերմայից մի փոքր հեռու։
106 տարեկան հասակում նա վայր է ընկել, ինչի արդյունքում ենթարկվել է ազդրի հոդի վիրահատության։ Դրանից հետո նա տեղափոխվել ծերանոց։
Իրիսը երբեք ամուսնացած չի եղել։ 114 տարեկանում նա քայլում էր քայլակի հետ և համեմատաբար ուներ լավ առողջություն։  Նա լսում էր աուդիոգրքերը, որոնք փոխարինում էին  սովորականներին, քանի որ այլևս չէր կարողանում կարդալ դրանք։
Մահացել է  2021 թվականի հունվարի 3-ին։


== Տես նաև ==
Աշխարհի երկարակյաց անձինք


== Ծանոթագրություններ ==
Թերսական (կիրճ)

Անվան այլ կիրառումների համար տե՛ս՝ Թերսական (այլ կիրառումներ)Թերսական, կիրճ պատմական Փոքր Հայքում, Ամասիա քաղաքի մոտակայքում։ Ամասիա-Սամսոն ճանապարհը, անցնելով այս կիրճով, դուրս է գալիս Սուլովա ընդարձակ դաշտը։


== Ծանոթագրություններ ==
Լեռնիկ Ղալայան

Լեռնիկ Լավրենտի Ղալայան  (ծնվել է օգոստոսի 21-ին, 1972 թվականին, Ստեփանակերտ, Արցախ),  Արցախի Հանրապետության Ազգային ժողովի պատգամավոր «Ազատ հայրենիք-ՔՄԴ» կուսակցությունների դաշինքի համամասնական ցուցակով,  Արցախի Հանրապետության Ազգային Ժողովի պաշտպանության, անվտանգության և օրինապահպանության հարցերի մշտական հանձնաժողովի անդամ, «Արցախի Հանրապետություն – Բելգիայի Թագավորության Ֆլանդրիայի խորհրդարան» բարեկամական խմբի անդամ, քաղաքական գործիչ։


== Կենսագրություն ==
Ծնվել է 1972 թվականին օգոստոսի 21-ին, Ստեփանակերտ քաղաքում։
Կրթություն

1989 թվականին ավարտել է Ստեփանակերտի թիվ 1 միջնակարգ դպրոցը։
1989 թվականին ընդունվել է Երևանի պետական համալսարանի իրավաբանական ֆակուլտետը։
1994 թվականին ավարտել է համալսարանը՝ ստանալով իրավաբանի մասնագիտություն։


== Ծառայություն ==
1990 թվականին զինվորագրվել է Արցախի ինքնապաշտպանական պայքարի՝ մտնելով Էջմիածնի երկրապահ կամավորականների ջոկատ։
1994-1998 թվականներին շարունակել է ծառայությունը նույն զորամասում, որպես իրավաբան մասնակցել բանակաշինությանը, պաշտպանության բանակիկայացմանը։
1998 թվականին զորացրվել է Լեռնային Ղարաբաղի Հանրապետության ՊԲ-ից։


== Կարիերա ==
2000 թվականի հունիսի 18-ին Ստեփանակերտի թիվ 9 ընտրատարածքից ընտրվել է Լեռնային Ղարաբաղի Հանրապետության 3-րդ գումարման ԱԺ պատգամավո ր։ Եղել է Արցախի Հանրապետության Ազգայի Ժաղովի պետական-իրավական հարցերի մշտական հանձնաժողովի փոխնախագահ։
1998 թվականից ՝ Հայաստանի Հանրապետության ԵԿՄ վարչության անդամ։
2007 թվականին նշանակվել է Կառավարության առընթեր սպորտի կոմիտեի նախագահ:
2008 թվականից՝ ԼՂՀ նախագահի աշխատակազմի ղեկավարի օգնական։
2016 թվականին ընտրվել է Արցախի Կարատե Դո Ֆեդերացիայի նախագահ։ Տիրապետում է արևելյան մարտարվեստներին, ունի շոտոկան Կարատե-դո մարտարվեստի սև գոտի 4-րդ դան։
2020 թվականի մարտի 31-ին խորհրդարանական ընտրություններում «Ազատ հայրենիք-ՔՄԴ» կուսակցությունների դաշինքի համամասնական ցուցակով ընտրվել է ԱՀ 7-րդ գումարման Ազգային ժողովի  պատգամավոր, Արցախի Հանրապետության Ազգային Ժողովի պաշտպանության, անվտանգության և օրինապահպանության հարցերի մշտական հանձնաժողովի անդամ է։


== Ընտանիք ==
Ամուսնացած է, ունի երեք զավակ։


== Պարգևներ և շքանշաններ ==
Պարգևատրվել է «Մարտական Խաչ» 1-ին աստիճանի շքանշանով (ԼՂՀ նախագահի թիվ 28 հրամանագիր 08.05.1998թ.), ՀՀ ԵԿՄ «Սպարապետ Վազգեն Սարգսյան» շքանշանով (2002թ.), ՀՀ ՊՆ «Վազգեն Սարգսյան» մեդալով (2003թ.), ՀՀ «Մարտական ծառայություն» մեդալով (2007թ.), ԼՂՀ ՄՀ «Մայրական երախտագիտություն» մեդալով (2007թ.), ՀՀ ՊՆ «Զինված ուժեր 20 տարի» մեդալով (2012թ.), ՀՀ ԵԿՄ «5-րդ բրիգադ 20 տարի» մեդալով (2012թ.), ՀՀ ԵԿՄ «ԵԿՄ 25 տարի» մեդալով (2015թ.), ՀՀ ՊՆ Արիության մեդալով (2016թ.), ՀՀ անվանական զենքով (2016թ.):


== Ծանոթագրություններ ==

1․ Արցախի Հանրապետության Ազգային Ժողովի պատգամավոր
2․ Արցախի Հանրապետության Ազգային Ժողովի պաշտպանության, անվտանգության և օրինապահպանության հարցերի մշտական հանձնաժողովի անդամ
3.  https://ekm.am/
4 Լեռնիկ Ղալայանը նշանակվել է ԼՂՀ կառավարությանն առընթեր սպորտի նորաստեղծ պետական կոմիտեի նախագահ
5.https://www.facebook.com/people/Traditional-Karate-do-Artsakh/100016818107764


== Արտաքին հղումներ ==
Կառո (Ֆրանսիա)

Կառո (ֆր.՝ Carros), կոմունա Ֆրանսիայի հարավ-արևելքում՝ Պրովանս Ալպեր Լազուր ափ շրջանի Ծովափնյա Ալպեր դեպարտամենտի Գրաս շրջանի Նիցցա 3 կանտոնում։ Մինչև 2015 թվականի մարտը կոմունան վարչականորեն ընդգրկված էր Կարրո լուծարված կանտոնի կազմում (Գրաս շրջան)։
Կոմունայի տարածքը կազմում է 15.11 կմ², 2006 թվականին բնակչությունը կազմել է 11379 մարդ, 2012 թվականին՝ 11497 մարդ, բնակչության խտությունը՝ 760.9 մարդ/կմ²։


== Բնակչություն ==
Կոմունայի բնակչությունը  2011 թվականին կազմել է 11462 մարդ, 2012 թվականին՝ 11497 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 7692 բնակիչներից 5695-ը եղել են տնտեսապես ակտիվ, 1997-ը՝ ոչ ակտիվ (ակտիվության գործակիցը կազմել է 74.0 %, 1999 թվականին եղել է 69.3 %: Աշխատունակ տարիքի 5695 ակտիվ բնակիչներից աշխատում էին 5111-ը (2714 տղամարդ և 2397 կին), 584 հաշվառված էին որպես գործազուրկ (257 տղամարդ և 327 կին)։ Աշխատունակ տարիքի 1997 ոչ ակտիվ բնակիչներից 664-ը եղել են աշակերտներ կամ ուսանողներ, 645-ը՝ թոշակառուներ, իսկ 688-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 4139 հարկատու տնային տնտեսություններ, որտեղ ապրում էր 11515 մարդ։ Մեկ հարկատուին բաժին ընկնող շահույթը կազմել է 18741 եվրո։


== Ծանոթագրություններ ==


== Արտաքին հղումներ ==
Կարրո կոմունայի քաղաքապետարանի պաշտոնական կայք (ֆր.)
(1598) Պալոկ

(1598) Պալոկ (անգլ.՝ Paloque), աստերոիդ աստերոիդների հիմնական գոտում։ Հայտնաբերվել է 1950 թվականի փետրվարի 11-ին Լուի Բոյերի կողմից Ալժիրում։
Միջին հեռավորությունը Արեգակից կազմում է 2,33138 ա. մ., առավելագույնը մոտենում է 2,1408 ա. մ. հեռավորության վրա և հեռանում 2,5219 ա. մ.։ Արեգակի շուրջ մեկ ամբողջական պտույտ է կատարում 1300,22 երկրային օրվա ընթացքում, իր ուղեծրով շարժվելով միջինում 0,276875 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1598) Պալոկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խուր

Անվան այլ կիրառումների համար տե՛ս՝ Խուր (այլ կիրառումներ)Խուր, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։


== Պատմություն ==
1895 թվականին գյուղը ենթարկվել է ջարդերի և կողոպուտի թուրքերի կողմից։ Բնակիչների մեծամասնությունը նախ գաղթել են Մանազկերտ և Խնուս, իսկ ապա Արևելյան Հայաստան։


== Բնակչություն ==
1870-ական թվականներին ուներ 15 տուն, 1909 թվականին՝ 10 տուն հայ բնակիչ։


== Տնտեսություն ==
Բնակչությունը ցանում էր գըլգըլ, կորեկ և ցորեն։


== Պատմամշակութային կառույցներ ==
Խուրն ուներ Ս. Ստեփանոս անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մոն (Շարանտի գավառ)

Մոն (ֆր.՝ Mons), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2011 թվականի դրությամբ կազմում է 258 մարդ, բնակչության խտությունը` 12.83 մարդ/կմ²։ Բնակավայրը զբաղեցնում է 20.11 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ հարավ-արևմուտք, Պուատիե քաղաքից` 85 կմ հարավ, Անգուլեմ քաղաքից` 28 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 168 աշխատունակ (15-64 տարեկան) բնակիչ, որոնցից ակտիվ էին 116-ը, իսկ ոչ ակտիվները` 52։ Ակտիվության ցուցանիշը կազմում է 69,0 %։ 116 աշխատունակ մարդկանցից աշխատել է 108 անձ (61 տղամարդ և 47 կին)։ Գործազուրկ են եղել 8 անձ (3 տղամարդ և 5 կին)։ 52 անաշխատունակներից 14-ը եղել են աշակերտներ կամ ուսանողներ, 20-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թագավորանիստ խարամային կոն

Թագավորանիստ խարամային կոն, երկրաբանական բնության հուշարձան Հայաստանի Հանրապետությունում, որը խարամային կոն է։ Բնության հուշարձանը գտնվում է Կոտայքի մարզում, Եղվարդ ավանից 3 կմ հարավ, Աշտարակ տանող խճուղու ձախ կողմում։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Աղի ճանապարհ

Աղի ճանապարհ, Կողբի աղահանքերից (Արաքսի աջ ափին) դեպի Թիֆլիս և Քութայիս ձգվող սայլուղի։
Հայտնի էր դեռ վաղ միջնադարում։ “Աղի ճանապարհը” սկիզբ առնելով Կողբ ավանից, Արաքսի գետանցով մտնում էր Խերբեքլու (այժմ՝ Երվանդաշատ) և Ախուրյանի ձախափնյա հովտով ձգվում դեպի Բայանդուր-Ալեքսանդրապոլ-Շիշթափա-Գորելովկա-Բոգդանովկա։ Այստեղ “Աղի ճանապարհը” երկճյուղվում էր՝ մեկը դեպի Ծալկա-Թիֆլիս, իսկ մյուսը՝ Ախալքալաք-Ասպինձա-Ախալցխա-Զեկարի լեռնանցք-Քութայիս ուղղությամբ։
Արդեն XIX դ. երկրորդ կեսին այս երթուղով դեպի Անդրկովկասի տարբեր շրջաններ սայլերով և գրաստներով տարեկան տեղափոխվում էր ավելի քան 80 հզ. տոննա քարաղ։ “Աղի ճանապարհը” բանուկ էր մինչև XX դ. սկզբերը։ Այդ ուղով կատարվող երթևեկությունը նվազեց հատկապես 1902 թվականին՝ Թիֆլիս-Երևան երկաթուղու բացումից հետո։
Կողբից հարավ-արևմուտք Հայկական Պարի լեռնանցքներից մեկը, որտեղով աղ էին արտահանում Միջագետք և այլ երկրներ, կոչվում էր “Աղտո ձոր”:
Վալերի Չկալովի հուշարձան

Վալերի Չկալովի հուշարձան (ռուս.՝ Памятник Валерию Чкалову), Նիժնի Նովգորոդի տեսարժան վայրերից մեկը։ Գտնվում է Նիժնի Նովգորոդի Կրեմլի Սուրբ Գեորգիի աշտարակի մոտ, կառուցվել է խորհրդային օդաչու Վալերի Չկալովի պատվին, որը Հյուսիսային բևեռով անվայրէջք թռիչք է կատարել ԽՍՀՄ-ից ԱՄՆ (Մոսկվա-Հյուսիսային բևեռ-Վանկուվեր)։ Հուշարձանից դեպի Վոլգա գետ սանդուղք է իջնում, որը հայտնի է որպես «Չկալովի աստիճաններ»։


== Պատմություն ==
Վալերի Չկալովի ժամանակակից հուշարձանի տեղում 17-րդ դարի սկզբին հիմնադրվել է Պրոիսխոժդենսկի կանանց վանական համալիրը, որն այժմ կոչվում է Կրիստովոզդվիժենսկի և ներկայիս վայր է տեղափոխվել 1815 թվականին` Լյադովի հրապարակի մոտ։ Վանքի ավերված կառույցները պահպանվել են մինչև 1840 թվականը, երբ Կրեմլի հարակից տարածքներում բոլոր շենքերը քանդվում էին և պատերի շրջակայքում ստեղծվում հանգստի գոտիներ, զբոսայգիներ։
Լեգենդար օդաչուի հուշարձանը բացվել է 1940 թվականի դեկտեմբերի 15-ին, նրա մահվան երկրորդ տարելիցի օրը։ Հուշարձանի հեղինակն է Չկալովի ընկերը՝ Իսահակ Մենդելևիչը, որոնց հետ միասին նրանք այս տեղն ընտրել էին Մաքսիմ Գորկու հուշարձանի համար։ Այս աշխատանքի համար Մենդելևիչը պարգևատրվել է Ստալինյան մրցանակով։ Հուշարձանի ճարտարապետներն են Իվան Տարանովը և Վիկտոր Անդրեևը։
Հուշարձանի պատվանդանի մակերեսին ուրվագծված է Հյուսիսային կիսագնդի քարտեզը հերոսական անձնակազմի չվերթով՝ Չկալով-Բայդուկով-Բելյակով՝ դեպի Հեռավոր Արևելք և Հյուսիսային բևեռից դեպի Ամերիկա։ Պատվանդանը երեսապատված է լաբրադորիտով։

Պատվանդանին գրված են օդաչուի ծննդյան և մահվան ամսաթվերը՝ «Վալերի Չկալովին, մեր ժամանակի մեծ օդաչուին» մակագրությամբ։


== Ծանոթագրություններ ==